***Информация (общ текст) по член 21 от Регламент (ЕС) 2016/1191 на Европейския парламент и на Съвета от 6 юли 2016 г. за насърчаване на свободното движение на гражданите чрез опростяване на изискванията за представяне на някои официални документи в Европейския съюз и за изменение на Регламент (ЕС) №1024/2012 г.***

По силата на [Регламента](https://eur-lex.europa.eu/legal-content/BG/TXT/?uri=CELEX:32016R1191), с който се насърчава свободното движение на граждани, някои официални документи и техните заверени копия се освобождават от изискването за легализация и апостил в рамките на ЕС от 16 февруари 2019 г. За някои от тези документи (вж. по-долу в получер шрифт) можете да поискате също така многоезично стандартно удостоверение, за да избегнете нуждата от превод, като при всички случаи заверен превод, направен в някоя от държавите — членки на ЕС, трябва да бъде приет.

**Многоезичните стандартни удостоверения, които могат да се прилагат към документите по гражданско състояние, издавани на основание чл. 88, ал. 1 от Закона за гражданската регистрация и Наредба № РД 02-20-6 от 24.04.2012 г. за издаване на удостоверения от регистъра на населението са:**

**Приложение I – Раждане, към удостоверение за раждане, удостоверение за раждане при непълно осиновяване, препис извлечение от акт за раждане.**

**Приложение III – Смърт – към препис – извлечение от акт за смърт.**

**Приложение – IV – Брак – към удостоверение за сключен граждански брак, препис-извлечение от акт за граждански брак.**

**Приложение – V – Брачна дееспособност – към удостоверение за сключване на брак от български гражданин в чужбина.**

**Приложение VI – Семейно положение – към удостоверение за семейно положение и удостоверение за семейно положение, съпруг/а и деца.**

**Приложение X – Местоживеене и /или Местопребиваване – към удостоверение за постоянен адрес и съответно към удостоверение за настоящ адрес.**

Многоезичното стандартно удостоверение може да се използва само в друга държава членка и трябва да бъде представено заедно с официалния документ, към който е приложено.

Повече информация за Регламента и многоезичните стандартни удостоверения може да бъде намерена на европейския портал за електронно правосъдие: <https://beta.e-justice.europa.eu/?action=home&plang=bg>